Diari Oficial de la Generalitat Valenciana


Sumari del DOGV 9349, del 27-05-2022 (2022/4674)

RESOLUCIÓ de 23 de maig de 2022, de la Universitat Miguel Hernández d'Elx, per la qual s'aprova l'oferta d'ocupació complementaria pública per a l'any 2021 de places de personal funcionari d'administració i serveis de la Universitat Miguel Hernández d'Elx, per la taxa d'estabilització autoritzada en virtut de la Llei 20/2021, de 28 de desembre, de mesures urgents per a la reducció de la temporalitat en l'ocupació pública.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9349

Data del DOGV
:   27-05-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/4674


Data del document
:   23-05-2022

Organisme emissor
:   Universitat Miguel Hernández d'Elx

Tipus de document
:   Resolució

Descriptors 

:   * concurs administratiu

RESOLUCIÓ de 23 de maig de 2022, de la Universitat Miguel Hernández d'Elx, per la qual s'aprova l'oferta d'ocupació complementaria pública per a l'any 2021 de places de personal funcionari d'administració i serveis de la Universitat Miguel Hernández d'Elx, per la taxa d'estabilització autoritzada en virtut de la Llei 20/2021, de 28 de desembre, de mesures urgents per a la reducció de la temporalitat en l'ocupació pública. [2022/4674]  
  
  
Vista la Resolució rectoral 05338/2021, de 15 de desembre, de 2021, publicada en el DOGV núm. 9240 del 22 de desembre de 2021, per la qual s'aprovava l'oferta d'ocupació pública per a l'any 2021 de 90 places de personal funcionari d'administració i serveis de la Universitat Miguel Hernández d'Elx per la taxa d'estabilització autoritzada en virtut de la Llei 20/2021, de 28 de desembre, de mesures urgents per a la reducció de la temporalitat en l'ocupació pública.  
Considerant la Resolució de la Secretaria d'Estat de Funció Pública sobre les orientacions per a la posada en marxa dels processos d'estabilització derivats de la referida Llei 20/2021, de 28 de desembre, en què s'aclareix en el punt 1.3 que es considera que no hi ha hagut interrupció sempre que la plaça torne a ocupar-se efectivament en un termini no superior a 3 mesos, consideració que obliga a la revisió de les places aprovades, i per tant resulten immerses en els processos d'estabilització 5 places més addicionals a les 90 esmentades.  
Vist l'informe favorable del Ministeri d'Hisenda i Funció Pública del 18.04.2022 i vist l'informe de la Direcció General d'Universitats amb data de 12.05.2022, en què s'autoritza una oferta d'ocupació pública complementària a la ja publicada en la referida Resolució de 15 de desembre de 2021 amb 5 places per taxa d'estabilització inclosa en la Llei 20/2021, de 28 de desembre.  
Realitzat el tràmit d'informació als representants dels treballadors en la reunió amb data de 10 de maig de 2022.  
Fent ús de les potestats i funcions que confereixen els Estatuts de la Universitat Miguel Hernández d'Elx, aprovats pel Decret 208/2004, de 8 d'octubre, del Consell de la Generalitat Valenciana, i modificats pel Decret 105/2012, de 29 de juny, del Consell i de les competències que dimanen dels articles 20 i següents de la Llei orgànica 6/2001 d'universitats, modificada per la Llei orgànica 4/2007, de 12 d'abril.  
  
A proposta de la gerent, Emma Benlloch Marco, resolc:  
  
Primer  
Aprovar una oferta d'ocupació pública complementària a la ja publicada en la referida Resolució de 15 de desembre de 2021, per a l'any 2021, de personal funcionari d'administració i serveis de la Universitat Miguel Hernández d'Elx, per la taxa d'estabilització autoritzada en virtut de la Llei 20/2021, de 28 de desembre, de mesures urgents per a la reducció de la temporalitat en l'ocupació pública i que figura en l'annex d'aquesta resolució, així com ordenar-ne la publicació en el Diari Oficial de la Generalitat Valenciana.  
  
Segon  
Les convocatòries i les bases dels processos selectius corresponents a aquesta oferta d'ocupació es publicaran en el Diari Oficial de la Generalitat Valenciana i en el Boletín Oficial del Estado.  
  
Tercer  
Aquesta oferta d'ocupació pública s'executarà mitjançant processos selectius que garantisquen els principis previstos en l'article 55.2 del Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut bàsic de l'empleat públic i en l'article 60 de la Llei 4/2021, de 16 d'abril, de la funció pública valenciana.  
  
  
Quart  
Contra aquesta resolució, que esgota la via administrativa, es pot interposar un recurs contenciós administratiu en el termini de dos mesos comptadors des de l'endemà de la publicació, davant del Jutjat Contenciós Administratiu número 1 d'Elx, de conformitat amb el que estableixen l'article 114 de la Llei 39/2015, d'1 d'octubre, del procediment administratiu comú de les administracions públiques, l'article 6.4 de la Llei orgànica 6/2001, de 21 de desembre, d'universitats i l'article 46 de la Llei 29/1998, de 13 de juliol, reguladora de la jurisdicció contenciosa administrativa.  
No obstant això, les persones interessades poden interposar un recurs de reposició davant del rector en el termini d'un mes comptador des de l'endemà de la publicació; en aquest cas no es pot interposar el recurs contenciós administratiu esmentat en el paràgraf anterior fins que no recaiga una resolució expressa o presumpta del recurs de reposició, de conformitat amb el que disposa l'article 123 de la Llei 39/2015, d'1 d'octubre, del procediment administratiu comú de les administracions públiques. Tot això sense perjudici que s'utilitze qualsevol altra via que es considere oportuna.  
  
Elx, 23 de maig de 2022.- El rector: Juan José Ruiz Martínez  
  
  
ANNEX  
Oferta d'ocupació pública 2021 complementària   
per taxa d'estabilització, autoritzada en virtut   
de la Llei 20/2021, de 28 de desembre.  
  
ESCALA Total  
Auxiliar administrativa 1  
Auxiliar de biblioteques 1  
Auxiliar tècnica i de laboratoris 1  
Tècnica especialista 2  
Total general 5